ᱡᱚᱭᱜᱟᱣ

ᱡᱚᱭᱜᱟᱸᱣ (ᱵᱟᱝᱞᱟ ᱺ জয়গাঁও) ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱚᱞᱤᱯᱩᱨᱫᱽᱣᱟᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱫᱚ ᱵᱷᱩᱴᱟᱱ ᱵᱚᱰᱟᱨ ᱟᱨᱮ ᱨᱮ ᱢᱮᱱᱟᱜᱼᱟ᱾ ᱵᱷᱩᱴᱟᱱ ᱨᱮ ᱦᱚᱨᱰᱟᱦᱟᱨ ᱛᱮ ᱥᱮᱱᱚᱜ ᱨᱮᱱᱟᱜ ᱢᱩᱬᱩᱛ ᱰᱟᱦᱟᱨ ᱫᱚ ᱱᱚᱣᱟ ᱡᱚᱭᱜᱟᱸᱣ ᱥᱚᱦᱚᱨ ᱪᱮᱛᱟᱱ ᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱵᱷᱩᱴᱟᱱ ᱜᱮᱴ ᱦᱚᱛᱮᱛᱮ ᱵᱟᱨᱭᱟ ᱫᱤᱥᱚᱢ ᱦᱟᱹᱴᱤᱝ ᱢᱮᱱᱟᱜᱼᱟ᱾ ᱵᱷᱩᱴᱟᱱ ᱨᱮᱱᱟᱜ ᱥᱟᱱᱟᱢ ᱥᱚᱦᱚᱨ ᱫᱤᱥᱚᱢ ᱨᱮᱱᱟᱜ ᱦᱚᱨᱰᱟᱦᱟᱨ ᱛᱮ ᱡᱚᱯᱨᱟᱣ ᱵᱟᱹᱱᱩᱜ ᱠᱷᱟᱹᱛᱤᱨ ᱥᱤᱧᱚᱛ ᱨᱮᱱᱟᱜ ᱦᱚᱨᱰᱟᱦᱟᱨ ᱵᱮᱵᱦᱟᱨᱚᱜᱼᱟ, ᱟᱨ ᱚᱱᱟ ᱠᱚ ᱥᱟᱱᱟᱢ ᱰᱟᱦᱟᱨ ᱜᱮ ᱱᱚᱣᱟ ᱡᱚᱭᱜᱟᱸᱣ ᱥᱮᱫ ᱛᱮ ᱪᱟᱞᱟᱣ ᱟᱠᱟᱱᱟ᱾ ᱱᱚᱱᱠᱟᱱ ᱥᱚᱦᱚᱨ ᱫᱚ ᱦᱩᱭᱩᱜ ᱠᱟᱱᱟ ᱥᱟᱢᱛᱥᱮ, ᱜᱳᱢᱛᱩ, ᱮᱱᱜᱟᱱᱜᱞᱟᱢ ᱟᱨ ᱥᱟᱢᱫᱨᱟᱯ ᱮᱢᱟᱱ᱾

ᱵᱟᱜᱰᱳᱜᱽᱨᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (ᱥᱤᱞᱤᱜᱩᱲᱤ) ᱦᱩᱭᱩᱜ ᱠᱟᱱᱟ ᱱᱚᱰᱮᱱᱟᱜ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱟᱨ ᱠᱚᱞᱠᱟᱛᱟ ᱵᱚᱱᱫᱚᱨ ᱱᱚᱰᱮ ᱱᱟᱜ ᱥᱩᱨ ᱵᱚᱱᱫᱚᱨ, ᱡᱟᱦᱟ ᱠᱷᱚᱱ ᱵᱷᱩᱴᱟᱱ ᱨᱮ ᱡᱤᱱᱤᱥ ᱠᱚ ᱟᱹᱜᱩ ᱦᱩᱭᱩᱜᱼᱟ᱾ ᱦᱟᱥᱤᱢᱟᱨᱟ ᱱᱚᱰᱮᱱᱟᱜ ᱥᱩᱨ ᱨᱮᱞ ᱴᱨᱮᱥᱚᱱ ᱠᱟᱱᱟ᱾ ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱦᱟᱭᱳᱭᱮ ᱓᱑᱗A ᱛᱮ ᱡᱚᱭᱜᱟᱸᱣ ᱦᱟᱥᱤᱢᱟᱨᱟ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ᱾ ᱡᱚᱭᱜᱟᱸᱣ ᱥᱚᱦᱚᱨ ᱛᱳᱨᱥᱟ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜᱼᱟ᱾District-wise list of statutory towns 

ᱯᱚᱨᱤᱵᱮᱥ
200px|thumbnail|left|ᱵᱩᱨᱩ ᱞᱟᱛᱟᱨ ᱡᱚᱭᱜᱟᱸᱣ ᱧᱮᱞ

ᱡᱚᱭᱜᱟᱸᱣ ᱦᱮᱢᱟᱞᱵᱩᱨᱩ ᱞᱟᱛᱟᱨ ᱨᱮ ᱢᱮᱱᱟᱜ ᱢᱤᱫ ᱦᱩᱰᱤᱝ ᱵᱩᱨᱩ ᱵᱮᱰᱟ ᱨᱮ ᱢᱮᱱᱟᱜᱼᱟ᱾ ᱡᱚᱭᱜᱟᱸᱣ ᱨᱮ ᱥᱮᱨᱢᱟ ᱵᱷᱳᱨ ᱟᱹᱰᱤ ᱜᱟᱱ ᱫᱟᱜᱼᱡᱟᱹᱨᱤ ᱦᱩᱭᱩᱜᱼᱟ᱾ ᱥᱚᱦᱚᱨ ᱵᱟᱨᱦᱮ ᱥᱮᱫ ᱵᱮᱨᱦᱟᱭ ᱛᱮ ᱪᱟ ᱵᱟᱜᱟᱱ ᱢᱮᱱᱟᱜ ᱟᱠᱟᱫᱟ᱾ ᱛᱳᱨᱥᱟ ᱜᱟᱰᱟ ᱥᱚᱦᱚᱨ ᱨᱮᱱᱟᱜ ᱛᱟᱞᱟᱨ ᱥᱮᱫ ᱟᱛᱳ ᱪᱟᱞᱟᱣ ᱟᱠᱟᱱᱟ᱾ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱱᱚᱣᱟ ᱴᱚᱴᱷᱟ ᱨᱮ ᱟᱹᱰᱤ ᱜᱟᱱ ᱦᱚᱲ ᱛᱟᱦᱮ ᱠᱷᱟᱹᱛᱤᱨ ᱱᱚᱰᱮᱱᱟᱜ ᱯᱚᱨᱤᱵᱮᱥ ᱪᱮᱛᱟᱱ ᱟᱹᱰᱤᱜᱟᱱ ᱵᱟᱹᱨᱤᱡᱽ ᱚᱨᱥᱚᱝ ᱧᱮᱞᱚᱜᱠᱟᱱᱟ᱾

ᱚᱛᱱᱚᱜ
ᱡᱚᱭᱜᱟᱸᱣ ᱨᱮᱱᱟᱜ ᱴᱷᱟᱹᱶᱠᱟᱹ ᱫᱚ ᱾ ᱡᱚᱭᱜᱟᱸᱣ ᱫᱚ ᱦᱮᱢᱟᱞᱵᱩᱨᱩ ᱴᱚᱴᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱟᱨ ᱚᱱᱟ ᱥᱟᱶ ᱵᱷᱩᱴᱟᱱ ᱨᱮᱱᱟᱜ ᱯᱷᱩᱱᱴᱥᱚᱞᱤᱝ ᱥᱚᱦᱚᱨ ᱥᱟᱶ ᱡᱚᱯᱨᱟᱣ ᱢᱮᱱᱥᱜᱼᱟ᱾ ᱱᱚᱰᱮ ᱟᱭᱢᱟ ᱜᱟᱱ ᱫᱟᱜ ᱡᱷᱟᱨᱱᱟ ᱵᱩᱨᱩ ᱠᱷᱚᱱ ᱦᱮᱡᱽ ᱠᱟᱛᱮᱡᱽ ᱥᱚᱦᱚᱨ ᱴᱷᱮᱱ ᱛᱳᱨᱥᱟ ᱜᱟᱰᱟ ᱨᱮ ᱢᱮᱥᱟ ᱣᱟᱠᱟᱱᱟ᱾

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱡᱚᱭᱜᱟᱸᱣ ᱨᱮ ᱞᱮᱠᱷᱟᱜᱩᱴ ᱦᱚᱲ ᱮᱞ ᱔᱒,᱒᱕᱔ ᱜᱚᱴᱟᱝ, ᱠᱚᱲᱟ ᱦᱚᱲ ᱮᱞ ᱕᱑.᱒% ᱟᱨ ᱠᱩᱲᱤ ᱦᱚᱲᱮᱞ ᱔᱘.᱘% ᱾ ᱡᱚᱭᱜᱟᱸᱣ ᱨᱮᱱᱟᱜ ᱮᱵᱷᱟᱨᱮᱡᱽ ᱠᱟᱜᱚᱡᱤᱭᱟᱹ ᱦᱚᱲᱮᱞ ᱖᱐.᱕᱒% ᱾

ᱥᱮᱪᱮᱫ

ᱞᱟᱠᱪᱟᱨ
ᱡᱚᱭᱜᱟᱸᱣ ᱥᱚᱦᱚᱨ ᱨᱮᱱᱟᱜ ᱡᱤᱣᱤᱼᱡᱤᱭᱚᱱ ᱨᱮ ᱥᱤᱧᱚᱛ ᱟᱨ ᱵᱷᱩᱴᱟᱱ ᱨᱮᱱ ᱦᱚᱲᱟᱜ ᱟᱹᱰᱤ ᱜᱟᱱ ᱚᱨᱥᱚᱝ ᱢᱮᱱᱟᱜᱼᱟ᱾ ᱥᱩᱨᱼᱥᱩᱯᱩᱨ ᱯᱷᱩᱱᱴᱥᱚᱞᱤᱝ ᱨᱮᱱ ᱵᱷᱩᱴᱟᱱᱤᱥ ᱟᱨ ᱥᱤᱧᱚᱛᱤᱭᱟᱹ ᱦᱟᱛᱟᱣᱤᱭᱟᱹ ᱠᱚᱣᱟᱜ ᱞᱟᱹᱠᱛᱤ ᱞᱮᱠᱟᱛᱮ ᱟᱭᱢᱟ ᱥᱮᱫ ᱛᱮ ᱯᱚᱨᱤᱥᱮᱵᱟ ᱛᱷᱚᱠ ᱩᱛᱷᱱᱟᱹᱣ ᱨᱟᱠᱟᱯᱚᱜ ᱠᱟᱱᱟ᱾ 

ᱟᱭᱢᱟ ᱡᱟᱹᱛᱤ ᱫᱷᱚᱨᱚᱢ ᱨᱮᱱ ᱦᱚᱲ ᱛᱮᱦᱮ ᱠᱷᱟᱹᱛᱤᱨ ᱱᱚᱰᱮ ᱟᱭᱢᱟ ᱞᱮᱠᱟᱱ ᱯᱚᱨᱚᱵ ᱠᱚ ᱦᱩᱭ ᱵᱟᱲᱟᱜᱼᱟ᱾

ᱟᱨᱦᱚ ᱧᱮᱞ ᱢᱮ
 ᱯᱷᱩᱱᱴᱥᱚᱞᱤᱝ ᱵᱷᱩᱴᱟᱱ ᱨᱮᱱᱟᱜ ᱵᱚᱰᱟᱨ ᱥᱚᱦᱚᱨ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ